P R A V I L N I K

o spremembi pravilnika o sofinanciranju programov na področju ljubiteljskih kulturnih dejavnosti v

Občini Vitanje

**I. SPLOŠNE DOLOČBE**

**1. člen**

S tem pravilnikom se določajo pogoji, postopki in merila za vrednotenje, razdelitev in nadzor nad porabo sredstev,

namenjenih za sofinanciranje programov ljubiteljskih kulturnih dejavnosti v Občini Vitanje.

**2. člen**

Praviloma se sofinancirajo naslednje vsebine:

– dejavnost registriranih kulturnih društev in njihovih sekcij ter kulturna dejavnost v drugih društvih, ki imajo v svoji

dejavnosti registrirano tudi kulturno dejavnost,

– kulturne prireditve in projekte, ki so v interesu občine.

Občina Vitanje po tem pravilniku ne bo sofinancirala naslednjih dejavnosti društev:

* Pogostitve
* Prevozi
* Reprezentančna darila
* Obiski prireditev

**3. člen**

Kulturni programi in vsebine se sofinancirajo iz sredstev proračuna občine, v katerem se določi višina predvidenih

sredstev. Predlog proračunskih sredstev za kulturne programe obravnava odbor za družbene zadeve.

**II. POGOJI IN POSTOPKI**

**4. člen**

Izvajalci programov morajo izpolnjevati naslednje pogoje:

– da imajo sedež v Občini Vitanje,

– da so registrirani za izvajanje programov na področju kulture,

– da imajo zagotovljene materialne, prostorske, kadrovske in organizacijske pogoje za izvajanje kulturnih dejavnosti,

– da redno izvajajo svojo dejavnost,

– da imajo urejeno evidenco o članstvu in ostalo dokumentacijo, kot to določa zakon o društvih.

**5. člen**

Sredstva za sofinanciranje programov se izvajalcem kulturnih programov dodelijo na osnovi javnega razpisa, ki ga župan

občine po sprejetju proračuna za tekoče leto objavi v javnem glasilu, ter na spletni strani Občine Vitanje.

Če komisija ugotovi, da prijava katerega od izvajalcev ni popolna in v skladu s pogoji objavljenimi v razpisni dokumentaciji, ga o tem obvesti in pozove, da jo dopolni.

**6. člen**

Javni razpis vsebuje:

– ime, naziv in sedež naročnika javnega razpisa,

– predmet razpisa,

– pogoje in kriterije, ki jih morajo izpolnjevati izvajalci,

– okvirno višino razpoložljivih sredstev,

– informacijo o morebitni razpisni dokumentaciji in drugi dokumentaciji, ki jo je potrebno predložiti,

– rok, v katerem bodo prijavitelji obveščeni o izidu,

– navedbo pristojnih za dajanje informacij.

**7. člen**

Postopek javnega razpisa vodi tričlanska strokovna komisija, ki jo imenuje župan izmed članov odbora za družbene

zadeve.

**8. člen**

Komisija na podlagi meril, določenih v tem pravilniku, in glede na razpoložljivo višino proračunskih sredstev pripravi

predlog sofinanciranja posameznih prijavljenih programov. Predlog pregleda in dokončno potrdi župan.

Izvajalec, ki meni, da izpolnjuje pogoje in merila javnega razpisa ter da mu razpisana sredstva niso bila dodeljena v

skladu z merili, lahko vloži zahtevek za preveritev utemeljenosti sklepa o dodelitvi sredstev v roku 8 dni od prejema sklepa.

O zahtevku dokončno odloča župan.

Financiranje na razpisu izbranih programov se izvede na podlagi pogodbe, sklenjene med Občino Vitanje in izvajalcem

programov, v kateri se opredeli višina sredstev, obseg in realizacija programov in nalog ter način nadzora nad porabo

sredstev.

**9. člen**

Izjemoma lahko župan iz sredstev rezerve sklene pogodbo o sofinanciranju posameznega programa oziroma projekta

brez javnega razpisa, če se ugotovi posebna pomembnost programa oziroma projekta, ki ga ni bilo mogoče vnaprej

načrtovati.

**III. NADZOR NAD PORABO SREDSTEV**

**10. člen**

Izvajalci programov in projektov morajo oddati najkasneje do 28. februarja naslednje leto letno poročilo o izvedbi

programov. V primeru, da komisija na osnovi oddanega poročila ali izvedenega nadzora ugotovi neizpolnjevanje

pogodbenih obveznosti, se izvajalcu teh programov ustrezno zmanjšajo ali ukinejo sredstva, zagotovljena v pogodbi. V

primeru ugotovitve nepravilnosti na osnovi letnega poročila se neupravičeno pridobljena sredstva poračunajo v naslednjem

proračunskem obdobju.

V primeru, da izvajalec programa zaradi prenehanja delovanja, zmanjšanega obsega dela ali podobno ne porabi vseh

odobrenih sredstev, župan s sklepom ***prerazporedi ta sredstva*** drugim izvajalcem.

**IV. MERILA**

**11. člen**

Vrednost posameznega programa je izražena v točkah. Točkovanje se opravi za preteklo leto (razen okrogle obletnice)

na osnovi poročila vlagatelja.

Vrednost točke se določi glede na skupno število točk in višino proračunskih sredstev.

**12. člen**

|  |  |  |  |
| --- | --- | --- | --- |
| 1 | Število članov |  |  |
|  | * Do 10 članov | 1 točka |  |
|  | * Do 20 članov | 5 točk |  |
|  | * Do 30 članov | 10 točk |  |
|  | * Do 50 članov | 15 točk |  |
|  | * Nad 50 članov | 20 točk |  |
| 2 | Število let obstoja |  |  |
|  | * Za vsako leto (do 10 let) | 1 točka |  |
| 3 | Okrogla obletnica obstoja (10, 20…) | 20 točk |  |
| 4 | Novoustanovljeno društvo ali organizacija | 10 točk |  |
| 5 | Redne vaje |  |  |
|  | * Za vsako vajo (letno največ 50) | 1 točka |  |
|  | * Strokovno vodenje | Do 100 točk |  |
| 6 | Samostojna organizacija prireditve v kraju |  |  |
|  | * prireditve v interesu občine | Do 50 točk |  |
|  | * ostale samostojne prireditve | Do 30 točk |  |
| 7 | Aktivno sodelovanje na prireditvah |  |  |
|  | * Občinska raven | Do 5 točk |  |
|  | * Medobčinska raven | Do 10 točk |  |
|  | * Državna raven | Do 20 točk |
|  | * Mednarodna raven | Do 30 točk |  |
| 8 | Člani redno plačujejo članarino | Do 10 točk |  |
| 9 | Organizacija predavanj (za vsako predavanje) | Do 5 točk |  |
| 10 | Sodelovanje z ostalimi društvi v občini | Do 10 točk |  |
| 11 | Izjemni dosežki | Do 100 točk |  |